De er vidt forskellige, men har alligevel en vigtig ting til fælles. De har et hjerte af guld og gør fantastisk meget for at hjælpe andre. Det er selvfølgelig de nominerede til Årets Nordjyde, vi snakker om, og så har de velsagtens to ting til fælles. De nominerede, der af venner, bekendte og dem de har berørt er blevet indstillet til TV2 Nords pris, der uddeles for første gang i år, er alle unikke, og selvom der den 30. marts efter et storslået gallashow i Musikkens Hus i Aalborg kun vil stå en vinder på scenen, fortjener de alle at blive hædret, ligesom de fortjener, at deres historie bliver fortalt. Vi har de seneste uger produceret portrætter af alle otte nominerede, og du kan se dem alle, ved at klikke på billedet herunder. Husk også, at du kan opleve gallashowet på tætteste hold ved at købe billet. De bedste pladser koster kun 300 kroner pr. billet, og med sådan en i hånden kan du opleve både TV-2, Ivan Pedersen, R. Noor, Jonah Blacksmith, The Powls og Nyt fra Jylland. Vores egen Morten Pedholt er vært, og han garanterer et fantastisk show. Køb billetterne HER.

Opsummering:
Kom helt tæt på de otte inspirerende nominerede til prisen som Årets Nordjyde.